Exqrch/javanese-Komodo-pixelgpt huggingface dataset:
Piyambakipun dados pangarsanipun Téater Gidag Gidig Sala awit taun 1982
Hanindawan ugi musuwur minangka seniman ingkang mandhégani regengipun golongan-golongan téater ing Surakarta lumantar saking pakaryanipun
Sapunika, piyambakipun kacathet minangka salah satunggalipun pegawé ing Taman Budaya Jawa Tengah ing divisi teater
Awit saking kaprigelanipun, Hanindawan dipunpracaya déning Présidhèn Republik Indonesia, Jokowi ngarahaken ing babagan pidhato
Hanindawan lair ing Kutha Surakarta, Jawi Tengah surya 4 Dhésèmber 1959
Awit taksih alit piyambakipun sampun tuhu nresnani jagat seni
Griyanipun ingkang boten tebih saking Radio Republik Indonesia Surakarta ingkang asring méntasaken pagelaran seni nuwuhaken kekajengan tansah mirsani
Rikala samanten, Hanindawan taksih sekolah dhasar, manggèn kaliyan éyang putrinipun, lan mboten ndhèrèk ramanipun wonten Jakarta
Rikala samanten RRI Surakarta dados panceripun kagunan (seni) ing Surakarta
Saben dalu dipunwontenaken paméntasan wayang kulit, wayang wong, kethoprak, pamaosan geguritan, keroncong, lan sanèsipun
Ing kalangan kados punika Hanin wiwit tepang kaliyan kesenian
Piyambakipun mirsani wonten panggung RRI kanthi mbludhus (mlebet mboten tumbas karcis
Nalika mlebet SMAN 4 Surakarta, 1977, awit saking dipuntawani kaliyan réncangipun, Hanindawan nyawiji kaliyan kelompok téater remaja ingkang sedaya anggotanipun murid SMA ing mriku, inggih punika Teater Gidag Gidig, ingkang dipunadegaken surya 21 Dhésèmber 1976, déning Bambang Sugiarto minangka sutradharanipun
Sasampunipun SMA, 1980, Hanindawan nerasaken ing Jurusan Sastra Indonesia, Fakultas Sastra Universitas Sebelas Maret Sala
Kangmangka samangsa ing SMA piyambakipun saking jurusan IPA
Sastra Indonésia kapilih amargi caket sanget kaliyan karemenanipun, téater
Ing pawiyatan luhur, kiprahipun Hanin sansaya kathah
Taun 1982, Hanin kepara dipunpracaya mangarsani Téater Gidag Gidig déning Bambang Sugiarto
Gidag Gidig salajengipun, angggotanipun mboten namung saking murid-murid SMA 4, nanging ugi saking jawi
Awit taun 1990, Hanindawan kacathet minangka pegawé Taman Budaya Jawa Tengah Surakarta ing Komite Téater ingkang tanggel jawabipun nggulawenthah sedaya kagiyatan téater ing Taman Budaya Jawa Tengah
Sesarengan Téater Gidag Gidig, Hanindawan naté nampi dana hibah saking Yayasan Kelola.
Today's Love) inggih punika filem sandhiwara kumedhi romantis saking Koréa Kidul ingkang kadamel taun 2015
Filem punika dipunsutradarani lan kaanggit skénarionipun déning Park Jin-pyo
Para juru paraga ingkang kadhapuk maragani filem punika antawisipun Lee Seung-gi lan Moon Chae-won
Kanggé Lee Seung-gi filem punika pakaryan ingkang kapisan, lan pinanggihanipun malih kaliyan Moon Chae-won sasampunipun sami-sami makarya ing sandhiwara tivi "Brilliant Legacy" taun 2009
"Love Forecast" wiwit ditindakaken prodhuksinipun wulan Juli 2014 dumugi surya 9 Novèmber 2014 lan dipunbabar ing surya 15 Januari 2015 Ringkesan
Pranata adicara prakiran mangsa Kim Hyun-woo (Moon Chae-won) misuwur awit saking kaéndahan pasuryanipun ing ngajeng layar televisi
Nanging ing sajawinipun studhiyo, piyambakipun bénten sanget, asring ngunjuk alkohol lan ngendikan mboten saé
Hyun-woo sampun srawung wolu las taun kaliyan Kang Joon-soo (Lee Seung-gi), satunggalipun guru sekolah dhasar ingkang saèstu lembah manah, tansah maringi kawigatosan dhumateng piyambakipun, nanging malah dipunsiya-siya
Kèndelan, Joon-soo tresna dhumateng Hyun-woo, nanging Kim Hyun-woo ngakèni bilih piyambakipun mboten tresna, lan Kang Joon-soo boten mangertos kedah tumindak punapa, nalika Kim nggodha réncang kuliyahipun, Lee Dong-jin (Lee Seo-jin) ingkang sampun sesémahan
Lajeng piyambakipun késah sesarengan kaliyan juru poto, Yeom Hyo-bong (Jung Joon-young) ingkang ayu nanging mboseni.
Grant ingkang gadhah asma asli Richard Grant Esterhuysen (#ALIH) inggih punika salah satunggalipun juru paraga, panganggit skénario, lan sutradara filem saking Swazi-Inggris
Namanipun dados kawigatosan awit taun 1987 nalika maragani minangka Withnail ing filem "Withnail and I", lan minangka John Seward ing filem "Bram Stoker's Dracula," taun 1992
Grant gadhah asma asli Richard Grant Esterhuysen lair ing Mbabane, Swaziland
Ramanipun, Henrik Esterhuysen, katurunan saking Walanda-Afrika lan ibunipun Inggris-Jerman
Grant nglampahi pendhidhikan ing St Mark's, sekolah kagunganipun pamaréntah ing Mbabane ingkang muridipun saking warni-warni ras
Rikala ngancih sedasa taun, Grant mirsani ibunipun nyidrani prasetyan ing kursi montor sisih wingking kaliyan réncang caket ramanipun, lajeng kadadosan punika adamel pepisahan tiyang sepuhipun
Awit saking punika, Grant tuwuh inspirasi tansah nyerat cathetan saben dintenipun
Grant ngagemgastatangan ing sabensasta, satunggal dipunparingi ramanipun, kanthi wanci Swaziland amarga piyambakipun kacathet gadhah kalih kewarganegaraan inggih punika Inggris lan Swaziland
Grant nglampahi pendhdhikan salajengipun wonten ing Waterford Kamhlaba United World College of Southern Africa (UWCSA), ing mriku piyambakipun nampi béasiswa
Grant sinau basa Inggris lan sandhiwara ing Universitas Cape Town
Grant ngginakaken asma panggung nalika ngalih wonten Britania, rikala ngancih diwasa lan kadhaptar wonten Equity.
Baywatch (filem) Baywatch inggih punika filem kumedhi laga saking Amérikah Sarékat ingkang kadamel taun 2017
Filem punika dipunsutradarani Seth Gordon, dhedhasar skénario anggitanippun Damian Shannon lan Mark Swift, dipunangkat saking sandhiwara televisi kanthi sesirah ingkang sami
Ingkang maragani filem punika antawisipun Dwayne Johnson, Zac Efron, Alexandra Daddario, Kelly Rohrbach, Priyanka Chopra, Jon Bass, Ilfenesh Hadera, Yahya Abdul-Mateen II, David Hasselhoff, lan Pamela Anderson
Pandamelan filem punika kawiwitan surya 22 Fèbruari 2016 ing Miami, Florida lan Savannah, Georgia
Paramount Pictures netepaken pambabaran filem ing surya 26 Méi 2017
"Baywatch" punika filem kaping kalih pakaryanipun Johnson lan Daddario, sasampunipun sami-sami makarya wonten filem "San Andreas" 2015
Ing wulan Sèptèmber 2012 wonten pawarta bilih pangripta "Reno 911!" lan juru paraga Robert Ben Garant badhé ngarahaken filem "Baywatch" kanggé Paramount Pictures
Surya 2 Oktober 2014, Dwayne Johnson mlebet wonten pratélan juru paraga ingkang badhé ngayahi jejibahan minangka paraga baku, Justin Malen kadhapuk nyerat malih skénarionipun
Ing surya 23 Juli 2015, Seth Gordon katetepaken minangka sutradara, lan Johnson sumadya dados juru damel Dany Garcia lumantar Seven Bucks Productions, sesarengan kaliyan The Montecito Picture Company lan Beau Flynn
Damian Shannon lan Mark Swift nyerat orèk-orèkan pungkasan kanggé nglebetaken suwasana kumedhi ing filem wau
10 Agustus 2015, Zac Efron napak asmani kontrak saperlu ndhèrèk nyengkuyung filem, lan juru damel badhé kajibah déning Beau Flynn lan Ivan Reitman sesarengan Seven Bucks Productions kagunganipun Johnson
Surya 9 November 2015, "Deadline" nglaporaken bilih pitu juru paraga wanita ingkang kacathet badhé maragani, nglampahi pandadaran antawisipun Alexandra Daddario, Ashley Benson, Nina Dobrev, Alexandra Shipp, Shelley Hennig, Bianca A
Santos, lan Denyse Tontz
Surya 18 November 2015, Johnson mratélakaken bilih Daddario sumadya maragani kanggé mangsa katiga, minangka panjagi pasisir ingkang nresnani Efron
Ing surya 4 Januari 2016, Kelly Rohrbach badhé maragani minangka C
Parker ingkang dipunpratélakaken lumantar Instagram kagunganipun Johnson
Damian Shannon lan Mark Swift nganggit skénario, sawatawis Johnson sumadya dados juru damel sesarengan Dany Garcia lumantar Seven Bucks Productions, Flynn, Reitman, Michael Berk, Douglas Schwartz, lan Gregory J
Ing surya 27 Januari 2016, Jon Bass katetepaken ndhèrèk maragani ing filem punika minangka Ronnie, tiyang ingkang lucu, prigel beksan ing pasisir ingkang nandang tresna dhumateng Parker
12 Fèbruari 2016, Hannibal Buress nyawiji ing proyèk filem punika kanthi maragani minangka anggota "bay community" lokal
17 Fèbruari 2016, Priyanka Chopra ugi sumadya maragani wonten filem "Baywatch, " minangka paraga antagonis
Ing wulan Maret 2016, Yahya Abdul-Mateen II katetepaken maragani minangka Ellerbee, pulisi ingkang sumanak
12 Maret 2016, Belinda ngendika bilih sagah ndhèrèk nyengkuyung filem punika
Semanten ugi tumrap Jack Kesy lan Amin Joseph, Vine, Logan Paul, lan Izabel Goulart
Pandamelan filem kawiwitan ing surya 22 Fèbruari 2016, ing Deerfield Beach, Florida, kanthi latar wingking Broward County, Florida, sawatawis manawi ing TV mundhut latar wingking Malibu, California
Pamundhutan gambar katindakaken ing Pasisir Miami lan Savannah, Georgia
Pungkasaning Maret 2016, gambar kapundhut ing Tybee Island, Georgia
Ing wulan Januari 2016, Paramount Pictures netepaken pambabaran filem "Baywatch" surya 19 Mèi 2017, ingkang sadèrèngipun katetepaken minangka wanci pambabaran sequel "Terminator Genisys"
Ing wulan Désèmber 2016, Paramount ngulur satunggal peken pambabaran ing surya 26 Mèi 2017, nggantos wancinipun pambabaran filem "".
Running Wild (filem 2017) Running Wild inggih punika filem sandhiwara saking Amérikah Sarékat ingkang kadamel taun 2017
Filem punika dipunsutradarani Alex Ranarivelo, dhedhasar skénario anggitanipun Christina Moore lan Brian Rudnick
Ingkang maragani ing filem punika antawisipun Sharon Stone, Tommy Flanagan, Jason Lewis, Dorian Brown, lan Tom Williamson
Pamundhutan gambar utami kawiwitan ing surya 17 Agustus 2015 ing Napa, California
"Running Wild" dipunbabar kanggé sagung para pamirsa Amérikah Sarékat ing surya 10 Fèbruari 2017
Ing surya 29 Juli 2015 wonten pawartos bilih Alex Ranarivelo badhé nyutradarani filem sandhiwara ingkang nyariyosaken babagan jaran, kanthi seirah "Running Wild" dhedhasar skénario anggitanipun Brian Rudnick
Forrest Lucas lan Ali Afshar sumadya ngayahi minangka juru damel punika lumantar ESX Entertainment
Ing surya 18 AGustus 2015, Sharon Stone kawartosaken sampun nèken kontrak badhé maragani filem punika minangka Meredith, sawatawis skénario sampun dipun-cakaken déning Christina Moore lan Rudnick, sarta Moore ugi sagah mbiyantu dados juru damel filem
Surya 19 Agustus 2015, Dorian Brown lan Tommy Flanagan nyawiji ing proyèk filem punika, Brown ngayahi minangka paraga baku, randha Stella Davis, ingkang bengkerengan wonten salebetipun pamiyara kéwan nglawan jaran bringas, kanthi nyuwun pambiyantu saking para narapidana, sawatawis Flanagan ingkang maragani minangka pangarsa narapidana
Ing surya 20 Agustus 2015, Jason Lewis nyawiji wonten filem punika kanthi ngayahi minangka paraga baku priya
Pamundhutan gambar utama katindakaken wiwit surya 17 Agustus 2015 ing Napa, California.
Rings (filem 2017) Rings inggih punika filem horor supernatural saking Amérikah Sarékat ingkang kadamel taun 2017
Filem punika dipunsutradarani F
Javier Gutiérrez, dhedhasar skénario anggitanipun David Loucka, Jacob Aaron Estes, lan Akiva Goldsman
Ingkang maragani filem punika antawisipun Matilda Lutz, Alex Roe, Johnny Galecki, lan Vincent D'Onofrio
"Rings" punika filem kaping tiga saking filem waralaba sasampunipun The Ring(2002) lanThe Ring Two(2005)"
"Pamundhutan gambar utama kawiwitan surya 23 Maret 2015, ing Atlanta
"Rings" dipunbabar kanggé sagung pamirsa ing Amérikah Sarékat surya 3 Fèbruari 2017, lan panèn pangalembana saking para pamirsa ugi juru kritik, sarta kasil ngempalaken arta $38 yuta saking panggiyaran sedaya nagari
Ing taun 2014, Paramount Pictures ngedalaken pawartos bilih badhé damel filem kanthi sesirah "The Ring 3D", ingkan badhé dipunsutradarani F
Salajengipun, ing wulan Agustus 2014, Paramount ngaturi pirsa dhumateng Akiva Goldsman supados nganggitaken skénario kanggé filem punika, ingkang sadèrèngipun kaanggit déning David Loucka lan Jacob Aaron Estes
Novèmber, Gutiérrez ngintu poto wonten Instagram ingkang ngetawisaken bilih sequel filem badhé dipunsesirahi "Rings"
Ing surya 15 Januari 2015, Matilda Lutz katetepaken minangka paraga baku
Alex Roe ugi katetepaken minangka paraga baku priya, surya 20 Maret 2015
Aimee Teegarden nyawiji ing filem punika surya 27 Maret 2015, lan Johnny Galecki neken kontrak sumadya maragani ing surya 1 April 2015, minangka Gabriel, satunggalipun profesor ingkang dados pambina kanggé Holt lan Julia
Filem punika dipunpawartosaken badhé dados prequel, nanging Gutiérrez mratélakaken bilih punika mboten leres, lan filem mbektahaken wekdal tiga welas taun sasampunipun "The Ring"
Pamundhutan gambar utama filem punika kawiwitan surya 23 Maret 2015, ing Atlanta, dumugi surya 31 Mèi 2015
Pamundhutan ambal gambar dipuncakaken ing wulan Juli 2016
Ringkes-ringkes pedamelan filem kalaksanan wulan Juni 2015 ing Paramount Studios dumugi wulan Novèmber 2016
Paramount Pictures badhé mbabar filem punika ing sura 13 November, nanging ing wulan Sèptèmber 2015, pambabaran punika mboten èstu, lan ing wulan Oktober 2015, Paramount netepaken malih ing surya 1 April 2016
Ing surya 17 Fèbruari 2016, pambabaran dipunéwahi malih wonten surya 28 Oktober 2016
Ing surya 22 September 2016, filem punika èstunipun badhé dipunbabar 3 Fèbruari 2017, awit saking ngéndhani saingan kaliyan ""
Trailer filem punika kaping pisan dipun-dum surya 24 Agustus 2016
Trailer kaping kalih dipundum surya 5 Januari 2017, sesarengan kaliyan trailer internasional, ingkang ngandhut cuplikan énggal
Ing wulan Januari 2017, Paramount mbabar "prank video" ingkang ngetawisaken salah satunggalipun paraga wanita kanthi rasukan pindha Samara medal saking layr televisi kanggé medèn-medèni para rawuh ing salebetipun toko elektronik
VIdio punika lajeng kathah ingkang remen, dipunpirsani déning 200 yuta pamirsa ing Facebook
Dumugi surya 12 Fèbruari, "Rings" kasil ngempalaken arta $21.5 saking panggiyaran ing Amérikah Sarékat lan Kanada, sarta $17.2 yuta ing tlatah sanènsipun, kanthi gunggung dumugi $38.6 yuta
Wondéné wragad ingkang sampun medal inggih punika $25 yuta...
Candhi Umbul Candhi Umbul inggih punika warisan purbakala awujud patirtan lelangén ingkang dumunung wonten ing Kabupatèn Magelang, Jawi Tengah, Indonésia
Candhi punika dipunadegaken nalika Wangsa Syailendra, lan dumugi saniki tirahanipun taksih lestantun, lan dipundadosaken minangka obyek wisata ing Kabupatèn Magelang
Candhi Umbul punika dumunung ing Désa Kartoharjo, Kacamatan Grabag, Kabupatèn Magelang, Jawa Tengah
Amrih saget dumugi mriku, menawi nitih montor saking Semarang, saget mlampah dalan sisih kiwa sadèrèngipun Kacamatan Pringsurat, Temanggung
Mboten ngantos 400 mèter sampun dugi
Wondéné menawi saking Ngayogyakarta, para rawuh saget mlebet saking pertelon Désa Krincing (sisih leripun Secang) tumuju Grabag, lajeng saget ndhèrèk papan katrangan tumuju Candhi Umbul
Dumadinipun Candhi Umbul ya iku saking tembung "umbul" ya iku tuk ingkang medal saking dhasar patirtan punika mumbul pindha umpluk-umpluk, utawi tiyang Jawi nyebat "mumbul" (minggah)
Patirtan wonten mriku kapérang dados kalih
Ingkang kapisan, wonten sisih ngandhap awujud patirtan toya anget ingkang ngandhut lirang
Wondéné patirtan ngandhapipun ngandhut toya asrep
Patirtan punika kadamel saking watu "andesit"
Ing jamanipun kalambèn, patirtan punika kanggé siram para putra-putri kraton
Tirahan watu ingkang jumèjèr ing sapinggiripun patirtan nggambaraken warni-warni rèlièf tuwuhan, kéwan, lan stupa pérangan nginggilipun candhi
Wontenipun umpak (pondhasi) ingkang dipasang ing saben pojok dhasar patirtan punika kanggé nyangga cagak payon
Wondéné watu-watu awujud lingga cèpèr awujud alas kanggé lenggah semedi para ksatria
Saking rèlièf lan warni-warni petilasan awujud lingga lan yoni ing mriku, mbuktèkaken bilih Candhi Umbul punika candhi kanthi corak Hindhu
Manawi dipuntilik saking sujarah Kraton Mataram Kuno, kepara candhi punika dipunadegaken déning Wangsa Sanjaya ingkang ndhèrèk agami Hindhu
Kajawi minangka patirtan, bokmanawi kawontenanipun watu umpak lingga punika rumiyinipun dipunagem minangka lenggah tapa (semed) kungkum para ksatria.
Sinaosa toyanipun ngandhut lirang, nanging gandanipun lirang mboten mambet kados ta patirtan sanèsipun
Saéngga para rawuh saget dangu kungkum wonten mriku tanpa ajrih
Nanging lirangipun punika ugi tetep wonten ginanipun inggih punika ngusadani sakit gatel, lan angetipun toya saget nglancaraken getih utawi ngusadani balung ingkang ketaman rematik.
Endang Wahjoeningsih Endang Wahjoeningsih ya iku salah sawijining sastrawan Jawa sing dhiri pribadiné ora akèh dimangertèni
Jeneng Endang Wahjoeningsih iku minangka jeneng wadiné
Dhèwèké tau nulis novèl asesirah Ibu Pertiwi kang dibabar déning panerbit Purnama, Surakarta ing taun 1941
Novèl Ibu Pertiwi nyritakaké babagan obahan wanodya sing mangku surasa Islami lan nganggo basa Jawa krama
Novèl iki duwèni ancas kanggo mènèhi ngerti wanodya Jawa ngenani prakara-prakara sing lagi akèh dibahas
Pakumpulan "Wanita Sedya Rahayu" sing ngudi supaya para wanodya sansaya maju kanthi miwiti manèka warna kursus saéngga bisa padha mandhiri.
The Tourist The Tourist inggih punika filem detektif saking Amérikah Sarékat ingkang kadamel taun 2010
Filem punika dipunsutradarani Florian Henckel von Donnersmarck
Ingkang maragani filem punika antawisipun Angelina Jolie lan Johnny Depp, sarta dipunsengkuyung déning cameo Timothy Dalton (salah satunggalipun paraga filem James Bond)
Filem punika dipundamel ambalan saking filem Perancis sesirah "Anthony Zimmer" (2005), ingkang nyariyosaken babagan satunggalipun mafia ingkang dados buronan 14 nagari lan satunggal kelompok gangster, mengsahipun, sarta lelampahan katresnanipun kaliyan salah satunggalipun agen FBI
Sinaosa para pamirsa lan juru kritik kirang nampi kanthi saé, éwasemanten filem punika kepara mlebet nominasi tiga kategori ing adicara Golden Globes, lan kathah pitakènan, sajatosipun filem punika kagolong kumedhi napa sandhiwara
Henckel von Donnersmarck wongsal-wangsul ngendika bilih filem punika genre sanès
Piyambakipun mratélakaken, "satunggalipun roman pangulandara kanthi nglebetaken suwasana thriller." Nanging manawi dipunaturi milih, piyambakipun nyebat filem kumedhi
"The Tourist" kathah nyariyosaken lelampahan asmara antawisipun Elise (Angelina Jolie) lan Frank (Johnny Depp) ugi karuwetan ing salebetipun
Nanging sandhiwara punika ugi nglebetaken cariyos detèktif saéngga nggiring para pamirsa supados tansah mbedhèk, sinten punika sajatosipun Elise lan wonten pundi papan dunungipun Alexander Pearce ingkang dados déning 14 nagari
Nalika para pamirsa wiwit ngremeni kaprigelan paraga wanita Angelina Jolie lan Johnny Depp, pamanggih pamirsa mesthinipun badhé kagiring tumuju pungkasanipun cariyos
Juru arah Florian Henckel von Donnersmarck sengaja ngripta karuwetan pamanggih punika kanthi samekta
Lelampahan asmara kekalih paraga ingkang tembé pinanggih wonten satunggal filem punika dados filem pamungkas taun 2010
Sasampunipun kababar, filem punika kasil ngempalaken arta US $278 yuta saking panggiyaran sadonya
Wondéné wragad ingkang sampun medal inggih punika US $100 yuta
Cariyos kawiwitan nalika Elise (Angelina Jolie) ingkang dados inceran pulisi Inggris ngginakaken Frank Tupelo (Johnny Depp), salah satunggalipun pelancong saking Amérikah Sarékat
Elise ingkang sajatosipun pacanganipun Alexander Pearce nyobi manggihi kanthi ngginakaken kawontenanipun Frank
Boten dangu Frank nandang kasmaran dhumateng Elise, wanita ayu ingkang tuhu merak ati
Nanging prakawis punika kepara malah ndadosaken piyambakipun dipunincer
Ing papan panggènan sanès, Inspektur John ingkang sampun gadhah tekad badhé nyepeng Alexander Pearce awit saking prakawis pajek, nyobi pados katrangan lumantar Elise
Sandhiwara sansaya éndah nalika Frank ingkang ngakèni pedamelanipun minangka guru matematika punika pungkasanipun dipunanggep minangka Alexander Pearce, saé déning pulisi Inggris lan komplotan mafia Ruslan ingakang dipunarsani déning Reginald Shaw (Steven Berkoff)
Lan leres, ing pungkasanipun cariyos, Frank Tupelo punika sajatosipun Alexander Pearce ingkang sampun oprasi pasuryan lan sinau basa Inggris lan ngakèni minangka guru matematika saking Amérikah Sarékat
Elis piyambak mboten mangertos kajawi nalika Frank saget mbika brankas arta ingkang sandhinipun namung piyambakipun kaliyan Alexander Pearce ingkang mangertos.
Lemon (filem 2017) Lemon inggih punika filem sandhiwara kumédhi saking Amérikah Sarékat ingkang kadamel taun 2017
Filem punika dipunsutradarani Janicza Bravo, dhedhasar skénario anggitanipun piyambak, sayuk karya kaliyan Brett Gelman
Ingkang maragani filem punika antawisipun Gelman, Judy Greer, Michael Cera, Nia Long, Shiri Appleby, lan Fred Melamed
Filem ingkang dangunipun 90 menit, punika dipunbabar ing surya 22 Januari 2017, sasampunipun katepangaken kaping pisan wonten pahargyan Sundance Film Festival
Ing wulan Agustus 2016 wonten pawartos bilih Brett Gelman, Judy Greer, Michael Cera, Nia Long, Fred Melamed, Shiri Appleby, Rhea Perlman, David Paymer, Gillian Jacobs, Megan Mullally, Martin Starr, Jeff Garlin lan Marla Gibbs kadhapuk maragani filem punika, kanthi sutradara ingkang badhé dipunayahi déning Janicza Bravo ngrangkep minangka pangiring juru damel, panganggit skénario sesarengan kaliyan Gelman
Paul Bernon, Sam Slater, David Bernon, Han West, Houston King, Christine Vachon, lan David Hinojosa sumadya ngayahi jejibahan minangka juru damel filem punika, lumantar Burn Later Productions lan Killer Films
Pandamelan filem punika kawiwitan ing wulan Agustus 2016
Filem punika kaping pisan dipuntepangaken nalika pahargyan Sundance Film Festival surya 22 Januari 2017
Kajawi punika, ugi dados filem pambuka ing adicara International Film Festival Rotterdam kaping 46 surya 25 Januari 2017
Salajengipun kababar kanggé sagung pamirsa ing surya 22 Januari 2017.
Bitter Harvest (filem 2017) Bitter Harvest inggih punika filem kumedhi romantik saking Kanada ingkang kadamel taun 2017
Filem punika dipunsutradarani George Mendeluk, dhedhasar skénario anggitanipun Richard Bachynsky Hoover, kanthi latar wingking wonten Soviet Ukraina wiwitan dasawarsa 1930-an
Ingkang maragani filem punika antawisipun Max Irons, Samantha Barks, Barry Pepper, Tamer Hassan, lan Terence Stamp, kanthi mundhut gambar wonten ing Ukraina
Pamundhutan gambar kanggé filem punika katindakaken wonten Uraina, wiwit surya 15 Novèmber 2013 ingkang dipunsengkuyung para juru paraga antawisipun Barry Pepper, Tamer Hassan, dan Terence Stamp
Juru arah ingkang kadhapuk inggi punika George Mendeluk, dhedhasar skénario anggitanipun Richard Bachynsky-Hoover
Wondéné juru damel filem dipunayahi déning Ian Ihnatowycz, Stuart Baird, George Mendeluk, Chad Barager lan Jaye Gazeley
Dennis Davidson, Peter D
ugi ngampingi minangka juru damel, kajawi Richard Bachynsky-Hoover saking Ukraina
Ing surya Fèbruari 2014 kalawarta "Variety" nglaporaken bilih pamundhutan gambar pungkas ing Kiev
Taun 2014, ringkes-ringkes pedamelan dipunlajengaken wonten Pinewood Studios London, ngagem tank ngandhap toya kados ingkang naté dipun-ngginakaken wonten filem James Bond, "Skyfall"
Juru besut Stuart Baird saandhahanipun saking SFX tuhu nglabeti supados filem punika pungkas kanthi saé
"Bitter Harvest" dipunbabar kanggé sagung pamirsa Amérikah Sarékat ing surya 24 Fèbruari 2017
"D" Films kanada ugi mbabar filem punika ing surya 3 Maret 2017 ing Kanada.
Renegades (filem 2017) Renegades inggih punika filem thriller laga saking Perancis-Jerman ingkang kadamel taun 2017
Filem punika dipunsutradarani Steven Quale, dhedhasar skénario anggitanipun Luc Besson lan Richard Wenk, nyariyosaken babagan Navy SEALs ingkang manggihi bandha salebetipun telaga ing Bosnia
Ingkang maragani filem punika antawisipun Sullivan Stapleton, J
"Renegades" sampun katetepaken badhé dipunbabar ing surya 1 Sèptèmber 2017 déning STX Entertainment
Ing surya 30 Sèptèmber 2014 wonten pawartos bilih EuropaCorp ndhapuk Steven Quale supados nyutradarani filem laga thriller kanthi sesirah "The Lake", dhedhasar skénario anggitanipun Luc Besson lan Richard Wenk
Surya 2 Maret 2015, Sullivan Stapleton nyawiji wonten proyèk filem punika, kajibah dados juru paraga baku
Simmons, Charlie Bewley lan Diarmaid Murtagh ugi kalebetaken wonten pratélan juru paraga
Sylvia Hoeks, Joshua Henry dan Dimitri Leonidas salajengipun ugi katetepaken mlebet ugi ing filem punika
Pamundhutan gambar filem punika kawiwitan ing surya 30 April 2015
Filem punika nampi ardhana €5 yuta saking German Federal Film Fund (DFFF), lan €275.000 saking The Bavarian Film Fund (FFF Bayern)
Wulan Maret 2015, EuropaCorp netepaken wanci pambabaran ing surya 15 Juli 2016
Wulan Fèbruari 2016, rancangan pambabaran dipunundur dados 20 Januari 2017